**Proiect**

**DECIZIE NR. 1/14**

**Din 24 ianuarie 2020 or. Drochia**

Cu privire la aprobarea contractului de fuziune prin contopire a

Direcției asistență socială și protecție a familiei și IP „Centrul de

zi şi plasament temporar pentru persoane în etate „Drofa”

În conformitate cu prevederile art. 69, 71, 75, 78 din Codul Civil al Republicii Moldova nr. 1107/2002, art. art. 43 alin. (1), lit. i), 46 din Legea nr. 436/2006 privind administrația publică locală, cu modificările și completările ulterioare, ținînd cont de decizia Consiliului raional nr. 2/21 din 30 mai 2019 „Cu privire la reorganizarea IP „Centrul de zi şi plasament temporar pentru persoane în etate „Drofa” , Consiliul raional Drochia **DECIDE:**

1. Se aprobă:

1.1. Contractul de fuziune prin contopire a Direcției asistență socială și protecție a familiei și IP „Centrul de zi şi plasament temporar pentru persoane în etate „Drofa”, semnat la data de 25.11.2019, conform anexei nr. 1, parte integrantă a prezentei decizii;

1.2. Actul de transmitere a terenului, miloacelor fixe și altor active proprietate publică, din 25.11.2019, conform anexei nr. 2, parte integrantă a prezentei decizii.

2. Direcția finanțe (Irina Vița) va asigura achitarea restanțelor salariale a angajaților din subordinea IP „Centrul de zi şi plasament temporar pentru persoane în etate „Drofa”.

3. Prezenta decizie întră în vigoare la data adoptării și se publică pe site-ul Consiliului raional Drochia.

**Avizează:**

**Secretarul**

**Consiliului raional Drochia Oxana GRIGORIȚA**